স্বেচ্ছাশ্রমে জিয়া নিজে এ কাজের উদ্বোধন করেছিলেন। আমি নিজে অন্তত তিনবার এ কাজে কোদাল-টুকরি হাতে নিয়ে মাটি কাটি। একবার কাব-স্কাউটের সদস্য হয়ে, আরেক বার জুনিয়র রেডক্রসের হয়ে, শেষবার শিল্পকলা একাডেমীর গানের দলের সদস্য হয়ে মাটি কাটার কাজে যাই। তখন বয়স বারো- কি তেরো। প্রকল্পটি সমাপনের পর হবিগঞ্জ বন্যার হাত থেকে বেঁচে গেল। খননকৃত নদীটি চওড়া এবং এর পাড়ও যথেস্ট মজবুত। মানুষের আত্মবিশ্বাস থাকলে কি না সম্ভব!